cyanic-selkie/wikianc huggingface dataset:
Traxxas
Traxxas er et amerikansk selskap som lager radiostyrte modellbiler og -båter. Selskapet er et av de større på markedet. Selskapet ble grunnlagt i 1986 i Plano, Texas. Konseptet de lanserte var biler som kunne brukes "ut av esken", men med deler som kunne erstattes for reparasjoner eller oppgraderinger. Traxxas har mange forskjellige biler som for eksempel Slash, Rustler, Summit, E.Revo, Stampede, E-Maxx, XO-1, og slayer. De produserer også radiostyrte båter, eks: Traxxas spartan. Mange av bilene finnes både med børstemotor og med børsteløs motor. Noen av bilene leveres RTR (ready to race), men de har også enkelte modeller der du må kjøpe noe før du er klar til å kjøre. Deletilgangen til traxxas-biler er stor. Og det finnes rikelig av oppgraderinger du kan montere på modellene. Andre produsenter, som RPM, produserer også deler til enkelte Traxxas modeller. De lager også vanntette biler.
Teru teru bozu
Teru teru bōzu (てるてるぼうず) er en liten dukke i japansk tradisjon, laget av hvitt papir eller tøy, som blir hengt opp i vinduer. Dukkene er ment å ha magiske krefter som bringer godvær og stopper eller forhindrer regn. "Teru" er et japansk verb som beskriver solskinn, og "bōzu" er en buddhist-munk.
Nå til dags lager barn teru-teru-bōzu av lommetørklepapir eller bomull og hyssing, og henger dem i et vindu med et ønske om sol, gjerne før de skal på skoleutflukter. Henger man dukken opp-ned, fungerer den som en bønn om regn.
Det finnes et velkjent warabe uta som handler om teru-teru-bozu:
Wolff Olins
Wolff Olins er et britisk rådgivingsselskap innenfor merkenavn, som er basert i London, New York City, Dubai og San Francisco. Selskapet ble etablert i 1965 og har 150 ansatte innen strategi og design.
Wolff Olins hadde hovedansvaret for London 2012, merkenavnet til Sommer-OL 2012.
Teru teru bozu
Teksten handler angivelig om en munk som lovte noen bønder å stoppe regnet og bringe klart vær i en regntung periode som ødela avlingene. Da munken ikke klarte å bringe frem solen, ble han henrettet.
Wolff Olins
De designet også den offisielle logoen, som ble avduket den 4. juni 2007 og kostnaden på logoen var £400 000. Logoen var en representasjon av tallet «2012», med de olympiske ringene integrert i nulltallet.
EM i fotball for kvinner 2001 kvalifisering klasse B
Kvalifiseringen til klasse A ble arrangert mellom 24. juli 1999 og 19. november 2000. Vinneren av gruppespillet kvalifiserte seg direkte, mens andre- og tredjeplasserte gikk til kvalifiseringskamper.
Kvalifiseringskamper
Nederland, Sveits, Island og Jugoslavia endte sist i sine grupper, og måtte spille kvalifisering om fortsatt plass i klasse A.
Jugoslavia rykker ned og Den tsjekkiske republikk rykker opp.
Paul Keating
Paul John Keating (født 18. januar 1944) er en australsk politiker fra det australske arbeiderpartiet. Han var statsminister i Australia fra 1991 til 1996.
Josip Mihalović
Josip Mihalović (født 16. januar 1814 i Torda ved Csanád i Ungarn, død 19. februar 1891 i Zagreb i Kroatia, da Østerrike-Ungarn) var en av den katolske kirkes kardinaler. Han var erkebiskop av Zagreb 1870–1891.
Han ble kreert til kardinal i juni 1877 av pave Pius IX, med San Pancrazio som tittelkirke
Han deltok ved konklavet 1878 som valgte pave Leo XIII.
Episkopalgenealogi
Hans episkopalgenealogi er:
Christianssands Tidende
Christianssands Tidende var en konservativ dagsavis i Kristiansand. Den ble grunnlagt i 1883, nedlagt i 1973, og innlemmet i Mandals Avis i 1956 , men ble selv fusjonert inn i Sørlandske Tidende i Arendal i 1973. Avisen endret da navn til Sørlandske Tidende. Den ble innstilt to år etter. Siste nummer kom ut 4. oktober 1975.
20 beste
20 beste kan vise til:
Festen fortsetter
Festen fortsetter er en samleplate med D.D.E., utgitt i september 2008. Dette albumet ble utgitt med et nummer av Se og Hør.
Traktaten om pavens makt og overhøyhet
Traktaten om Pavens makt og overhøyhet (1537), (latin: Tractatus de Potestate et Primatu Papae), er den syvende lutherske bekjennelse i Konkordieboken. Philipp Melanchthon, som var forfatteren, fullførte traktaten den 17. februar 1537 under sammenkomsten av fyrster og teologer i Schmalkalden. Traktaten ble ratifisert og underskrevet av denne forsamling som et vedlegg til Den augsburgske bekjennelse, som ikke hadde en spesifikk artikkel som omhandlet embete til Paven. Denne definering av deres holding til pavedømmet var å anse som viktig for lutheranerne siden de stod overfor det truende kirkekonsilet som kom til å møtes som Konsilet i Trient. Traktaten ble historisk sett del av Luthers Schmalkaldiske artikler fordi begge dokumentene ble til med utgangspunkt i Det schmalkaldiske forbund og Traktaten ble plassert etter de schmalkaldiske artikler i Konkordieboken.
Melanchthon brukte mye den samme retorikk i Traktaten som han gjorde i Apologi for Den augsburgske bekjennelse (1531). Melanchthon brukte Bibelhenvisninger og sitater fra kirkefedrene for å presentere og støtte opp om tre hovedpoenger: 1) Paven er ikke overhode til den kristne kirken og overordnet alle andre biskoper etter guddommelig rett (de iure divino), 2) Paven og biskopene har ikke verdslig øvrighet etter guddommelig rett, 3) påstanden i bullen Unam sanctam (1302) at lydighet til paven er nødvendig for frelse er ikke rett siden det strider imot læren om rettferdiggjørelse ved tro. Luthers synspunkt at påstandene til paven undergravde evangeliet blir satt frem i denne avhandlig som utgangspunktet for lutherske lekfolk og prester, og den oppnådde «konfesjonell» eller «symbolsk» status ganske raskt: den autorative lære til det som ville bli den evangelisk-lutherske kirke.
Ludvig Filip av Frankrike
Ludvig Filip (født 6. oktober 1773 i Paris, død 26. august 1850 i Claremont ) var konge av Frankrike under det såkalte julimonarkiet fra 1830 til 1848. Han ble Frankrikes siste konge. Napoleon III ble senere keiser og dermed landets siste monark.
Bakgrunn
Ludvig Filip ble født i Paris som sønn av Louis Philippe Joseph, hertug av Orléans. Som etterkommer av kong Ludvig XIII tilhørte han Huset Bourbon.
Liv og karriere
I løpet av de første fasene av den franske revolusjonen var Ludvig positivt innstilt til omveltningene, og tjenestegjorde i den franske hæren i 1792–1793. Da faren gikk over på østerrikernes side i 1793 ble Ludvig Filip med, noe som førte til at han var i landflyktighet i tiden da Frankrike ble styrt av Napoléon Bonaparte. I løpet av denne perioden reiste Ludvig Filip innom Finnmark i 1795 og var ellers mye rundt i USA.
I 1809 giftet Ludvig Filip seg med prinsesse Marie Amalie, datter av kong Ferdinand I av De to Sicilier. De fikk ti barn sammen.
Etter at Napoleon ble fjernet fra makten i Frankrike, kunne Ludvig Filip vende hjem. I Frankrike markerte han seg som liberal og støttet ofte opposisjonen mot kong Ludvig XVIII og kong Karl X.
Ludvig Filip fikk kallenavnet «borgerkongen» og unngikk den vanlige pompen og prakten tidligere franske konger hadde omgitt seg med. Dette gjorde at han ble populær blant middelklassen. Etterhvert som Ludvig Filip gikk i mer konservativ retning mistet han imidlertid noe av denne støtten, og ble mindre populær.
I 1848 ble det nok en gang revolusjon i Frankrike. I den såkalte februarrevolusjonen måtte kongen gå av, og han forlot straks landet, klok av skade etter hva som hendte med Ludvig XVI og Marie Antoinette. Forkledd og under psevdonymet «Mr. Smith» snek han seg til England den 24. februar.
Nasjonalforsamlingen hadde i utgangspunktet tenkt å utnevne Ludvig Filips sønnesønn Ludvig Filip til ny konge, men på grunn av press fra demonstranter unngikk man dette og valgte heller å gjøre Frankrike til republikk. Denne republikken, kalt den annen franske republikk, varte bare i fire år frem til Napoleon III ble keiser i 1852.
Ludvig Filip ble boende i England frem til sin død i 1850. Han ble begravet sammen med sin ektefelle Marie Amalie i familiegravstedet Chapelle Royale de Dreux i Dreux i Frankrike.
Tiden i Norge
Hans tid i landflyktighet innebar i 1795 at han reiste inkognito innom Norge fordekt som herr Müller. Med seg hadde han italieneren comte Gustave de Montjoye (kalte seg Froberg), tjeneren Baudoin og islendingen Holm som tolk. De var innom Moss, Christiania, Gudbrandsdalen, Trondheim, Bodø, Alta, Nordkapp. De bodde lenge hos konsul Buck i Hammerfest og hos hans bror handelsmann Buck i Måsøy. Som takk sendte kongen en byste av seg selv, brakt med La Recherche-ekspedisjonen som han hadde utrustet 1838-40. Bysten var i over hundre år i Havøysund, der den ble delvis ødelagt under andre verdenskrig. Rester av denne bysten befinner seg i dag i Måsøy museum. Prinsens retur gikk via Muonio i Finland og Stockholm.
Den norske maleren Peder Balke fikk i 1846 audiens hos Kong Ludvig Filip som kjøpte Vue de Drontheim og Vue du Cap Nord, begge ble hengt opp i Louvre. Videre bestilte kongen tretti verk, men grunnet revolusjonen var eks-kongen i 1849 ikke lenger interessert i at oppdraget skulle fullføres, og han døde i 1850.
Mohamed Assaghir
Mohamed Assaghir (født 27. mai 1993) er en marokkansk bokser.
Han representerte Marokko under Sommer-OL 2020 i Tokyo, hvor han ble utslått i første runde.
Anne Felberg
Anne Felberg (1953–) er en norsk mezzosopran og daglig leder/operasjef for OscarsborgOperaen, som hun i 1998 var medgrunnlegger av (navnet var den gang Oslofjord Operafestival).
Liv og virke
Felberg er utdannet ved Østlandets Musikkonservatorium og studerte sang med blant andre Marit Isene og Ingrid Bjoner. Hun debuterte i Universitetets Aula i 1996.
Hun har vært ansatt i Operakoret, og medvirket gjennom mange år som korist i flere tusen forestillinger. Som solist ved Den norske opera har hun blant annet hatt mezzorollene i Per Nørgårds Det Guddommelige Tivoli, Mrs. Eynsford-Hill i My Fair Lady, Giovanna i Rigoletto og Praskowia i Den glade enke. Felberg holder også kirkekonserter, operakonserter og liederaftener.
Eugene J. Martin
Eugene James Martin (født 24. juli 1938 i Washington D.C., død 1. januar 2005 i Lafayette i Louisiana) var en amerikansk abstrakt maler.
Tracy Mills
Hun representerte Canada under Sommer-OL 1984 i Los Angeles, hvor hun ble nummer 8.
Konica Minolta
Konica Minolta Holdings, Inc. er en japansk produsent av kontorutstyr, medisinsk bildeutstyr, optiske enheter og måleinstrumenter. Firmaet Konica ble grunnlagt i 1873 og Monolta i 1928. De slo seg sammen i 2003.
Konica Minolta har også laget fotografiapparater i mange år, men denne divisjonen er kjøpt av Sony og produktet går under navnet Sony Alpha nå.
Arlene Saunders
Biografi
Etter sin operadebut som Rosalinde von Eisenstein i Die Fledermaus i 1958 med National Opera Company, opptrådte hun med New York City Opera i 1961 som Giorgetta i Il tabarro (dirigert av Julius Rudel). Hun fortsatte med det kompaniet, og sang snart i Carmen (som Micaëla), La bohème (som Mimì), Louise (mot Norman Treigle som le Père), Die lustige Witwe og Don Giovanni (som Donna Elvira).
I 1964 begynte Arlene Saunders et samarbeid med Hamburgische Staatsoper, og med dem spilte hun Le nozze di Figaro (som la Contessa, 1967), Der Freischütz (1968), og Die Meistersinger (med Giorgio Tozzi og Richard Cassilly, 1970). Med kompaniet formet hun også rollen som musikklæreren i verdenspremieren av Gian Carlo Menottis Help, Help, the Globolinks! i 1968 (som ble filmatisert året etter).
For RCA spilte hun inn Il re pastore (med Lucia Popp og Reri Grist) i 1967.
I 1971 skapte hun tittelrollen i Ginasteras Beatrix Cenci, som hun gjentok i New York City Opera i 1973. Hun sang på Metropolitan Opera i 1976 som Eva i Die Meistersinger, og i 1978 vendte hun tilbake til City Opera for La fanciulla del West. Hun opptrådte også i Milano, London (Covent Garden), Paris, Wien, Roma og Buenos Aires.
I 1967 ble Arlene Saunders utnevnt til Kammersängerin i Hamburg. I 1985 hadde hun sitt farvel som die Marschallin i Der Rosenkavalier i Teatro Colón.
I 1986 giftet hun seg med dr. Raymond Adrian Raskin fra New York og Santa Fe i New Mexico.
Hun døde 17. april 2020 i en alder av 88 år av COVID-19.
Hamed Sinno
Hamed Sinno (født 25. april 1988 i Beirut) er den libanesiske forsangeren i det libanesiske rockbandet Mashrou' Leila.
Sinno var med til å grunnlegge bandet i 2008 mens han studerte på American University of Beirut.
Flittig kraftverk
Flittig kraftverk er et vannkraftverk i Skien kommune i Vestfold og Telemark. Det ligger ved Haugmobekken, som renner ut i Moelva (Skien).
Flittig var det første kraftverket i Norge med såkalt "grønt" sertifikat.
Det utnytter et fall på 148 meter fra Fjellvannet.
Det er installert en horisontal francisturbin på 5800 hk, eller 4.1 MW. Årsproduksjon er 31 GWh.
Al-Haitham
Abu-Ali al-Hasan ibn al-Haitham (latin: Alhazen, født 1. juli 965 i Basra, død 3. mars 1040 i Kairo) var en arabisk astronom, fysiker og matematiker.
Al-Haitham var en pionér innafor optikk, ingeniørvitenskap og astronomi. Han gjorde studier av det menneskelige øyet og synssansen, han skrev om lysbrytning, spesielt lysbrytning i atmosfæren, og forklarte bl.a. hvorfor sol og måne virker større rett over horisonten. Han forklarte hvordan linser virker, og eksperimenterte med parabolspeil. Han forklarte lysets brytning ved overgangen til et tettere medium. Han diskuterte problemet med regnbuen, men uten å komme fram til en holdbar forklaring. ‏Ibn al-Haytham korrigerte noen begreper som var rådende på den tiden basert på teoriene til Aristoteles, Ptolemaios og Euklid. Han forklarte teorien at lyset kommer ikke fra øyet til ting men motsatte og det var vanlig å tro at lyset kommer fra øyet, og han var den første til å studere effekter og psykologiske faktorer av synet. Hans bok Al-Mazhar inkluderte også en fjerdegradsligning om refleksjon av lys på sfæriske speil, fortsatt kjent som "Ibn al-Haytham-spørsmålet."
Liv og virke
Lite er kjent om Alhazens liv, men det var tidlig en rekke legender om ham i omløp, og de fent sin vei inn i senere vestlige biografier.
Han virket i Kairo i hoffet til al-Hakim, der han foreslo gjennom andre et prosjekt for regulering av Nilens oversvømmelser - menm prosjektet ble avvist av kalifen. Ifølge legenden skal han enten ha holdt tilbakeslaget hemmelig for ikke å nedkalle al-Hakims vrede over seg, eller skal ha spilt sinnssyk for å kunne bli fritatt fra administrative oppgaver - i den hensikt å kunne vie mer av sin tid til vitenskapelige sysler - og deretter kunne han vie seg fullt og helt til sine forskningsinteresser ved det av al-Hakim grunnlagte Visdommens hus. Så, etter al-Hakims død i 1021 skal han ifølge legenden å frisknet til fra sin simulerte sinnslidelse på «underfullt vis».
Super-SS-Rally-GT-Fastback-Hardtop-Sprint
«Super-SS-Rally-GT-Fastback-Hardtop-Sprint» er en rask norsk sang som ble skrevet av Øystein Sunde, og først utgitt juni 1970. Sangen ble også utgitt september 1970 på Sundes debutalbum 1001 fnatt.
Al-Haitham
Liv og virke
I sine tallrike matematiske verker beskjeftiget han seg med tallteori og geometri.
På grunnlag av Ibn Sahl utviklet og videreførte han også Ptolemaios' teorier om lysbrytning og lysrefleksjon; særlig viktig var hans utvikling av erkjennelsen av den betydning hvelvede glassoverflater hadde for optisk forstørrelse. Med denne erkjennelse laget han lesesteiner av glass. Dermed regnes han som oppfinneren av forstørrelsesglasset, og inspirerte sannsynligvis ved sine skrifter Roger Bacon, som oppfant briller.
Super-SS-Rally-GT-Fastback-Hardtop-Sprint
Jeg-personen i teksten eier en bil han er veldig stolt av. Derfor råkjører han gjennom Oslo med faren sin i baksetet. Sangen ble skrevet cirka 1968-1969 mens Sunde først befant seg på Lambertseterbanen; deretter trikken til Adamstuen hvor han stakk innom Anne Elisenberg (medlem av Christiania Fusel & Blaagress) og fikk den ferdig skrevet. Deretter dro han til Blindern og fremførte den. En person som skjønte hva teksten handet om, fortet seg å sette på en Charlie Chaplin film som ble vist på lerretet bak Sunde. Handlingene i Sundes tekst og filmen var nesten i samme kategori, og derfor fikk publikum en dobbel dose med underholdning.
Al-Haitham
Liv og virke
Han utførte også fargeblandings- og camera obscura-eksperimenter.
Hovedverket hans er sjubindsverket Optikk (Kitab al-Manazir), skrevet mellom 1015 og 1021, og senere oversatt til latin mot slutten av 1100-tallet eller begynnelsen av 1200-tallet. Verket fikk stor betydning gjennom middelalderen og renessansen, og påvirket senere bl.a. Roger Bacon og Johannes Kepler. Arbeider av al-Haitham om geometri ble gjenfunnet i Bibliothèque nationale de France i Paris i 1834. Andre manuskripter er bevart i Leiden og i Bodleian-biblioteket i Oxford.
Super-SS-Rally-GT-Fastback-Hardtop-Sprint
«Super-SS-Rally-GT-Fastback-Hardtop-Sprint» utgitt i Sverige
En svensk versjon med tittelen «Super-SS-Rally-GT-Hardtop-Sprint-Coupé» ble utgitt september 1973 på Sunderfundigheter. Den svenske teksten ble skrevet av den svenske sportskommentatoren Åke Strömmer. Ellers ble kompet fra 1970-utgaven brukt. «Super-SS-Rally-GT-Hardtop-Sprint-Coupé» ble også utgitt november 2018 på Sanger som ikke rakk toget (bonusalbum i samleboksen Øystein Sundes samlede riller).
Socialisti Democratici Italiani
Socialisti Democratici Italiani, (Italienske demokratiske sosialister, SDI) var et lite, italiensk sosialdemokratisk politisk parti. Partiet ble til i 1998 gjennom en sammenslåing av Socialisti Italiani, Partito Socialista Democratico Italiano, deler av Federazione Laburista, deler av Partito Socialista, samt Lega Socialista. SDIs leder var Enrico Boselli. Den 5. oktober 2007 gikk SDI sammen med andre levninger av det tidligere Partito Socialista Italiano og dannet Partito Socialista.
Super-SS-Rally-GT-Fastback-Hardtop-Sprint
«Super-SS-Rally-GT-Fastback-Hardtop-Sprint» utgitt i Sverige
«Super-SS-Rally-GT-Fastback-Hardtop-Sprint» ble innspilt på nytt i august 1975 og utgitt samme høst på det svenske albumet Hurtbuller i hvit saus. Denne nye versjonen gikk i saktere tempo, og årsaken til det var at svenskene skulle få med seg teksten lettere.
Al-Haitham
Liv og virke
Optikk er trolig det første verket i historien som bruker en vitenskapelig metode. I antikken trodde en at sannheten nås gjennom logisk resonnement alene; eksperimenter ble brukt til demonstrasjoner. Al-Haitham brukte eksperimenter til å teste teoriene sine. F.eks. brukte han eksperimenter for å bevise at Aristoteles hadde rett i sin teori om at syn skyldtes at øyet mottok lys fra den sette gjenstanden – og ikke at øyet sendte ut stråler, som Evklid og Ptolemaios hadde hevda.
Super-SS-Rally-GT-Fastback-Hardtop-Sprint
Musikere og instrumenter (versjon 2)
(Plateomslaget gir ingen informasjon om hvem som spilte munnspill på versjon 2.)
Socialisti Democratici Italiani
Ved parlamentsvalget i 2001 dannet SDI en allianse med Federazione dei Verdi under betegnelsen il Girasole. Samme år forlot Claudio Martelli og Bobo Craxi partiet for å danne Nuovo Partito Socialista Italiano sammen med Gianni De Michelis. Dette partiet ble en del av høyrealliansen Casa delle Libertà. I 2004 forlot Giorgio Carta partiet for å danne Partito Socialista Democratico Italiano.
Fahlstrøms terrasse (Oslo)
Fahlstrøms terrasse ligger på Slemdal i Oslo. Den går som blindvei nordøstover fra Dagaliveien.
Socialisti Democratici Italiani
I 2005 dannet SDI alliansen Rosa nel Pugno sammen med det libertarianske Radicali Italiani.
Fahlstrøms terrasse (Oslo)
Terrassen er ved bystyrevedtak 25. november 1943 oppkalt etter skuespiller og teatersjef Johan Fahlstrøm (1867–1938), som eide eiendommen veien går over.
Ingen hus har adresse til veien.
AS Maniema Union
Maniema Union er en fotballklubb i Kindu, Den demokratiske republikken Kongo.
De spiller i den Linafoot, det øverste nivået i profesjonell fotball i DR Kongo og vant Coupe du Kongo i 2007.'''
Midlertidig lov om innreiserestriksjoner for utlendinger av hensyn til folkehelsen
Midlertidig lov om innreiserestriksjoner for utlendinger av hensyn til folkehelsen er en norsk lov vedtatt under koronaviruspandemien i 2020. Den trådte i kraft 1. juli 2020.
Loven har til formål å begrense retten til innreise for utlendinger som ellers vil ha lovlig adgang til Norge etter utlendingsloven, når det er nødvendig for å trygge folkehelsen ved utbrudd av covid-19. Lovens utgangspunkt er at utlendinger ikke har adgang til Norge med mindre de er omfattet av et unntak fastsatt i loven eller i forskrift fastsatt med hjemmel i loven. Blant utlendingene som gis adgang til Norge er statsborgere fra nordiske land bosatt i Norge, og utlendinger bosatt i Norge med oppholdstillatelse eller oppholdsrett etter utlendingsloven.
Utlendinger som kommer til Norge uten å være unntatt fra innreiserestriksjonene, blir bortvist ved grensen. Det er gjort en rekke unntak fra de ordinære saksbehandlingsreglene i forvaltningsloven for å få en forenklet saksbehandling, blant annet mindre krav til begrunnelse, mulighet for muntlige vedtak og unntak fra fri rettshjelp.
Personer som overtrer innreiserestriksjonene eller gir vesentlig uriktige eller åpenbart villedende opplysninger i forbindelse med behandling av spørsmålet om innreiseadgang, kan straffes med bot og seks måneders fengsel.
Democrazia e Socialismo
Democrazia e Socialismo (Demokrati og sosialisme) var et lite, italiensk sosialdemokratisk politisk parti.
Grupperingen rundt Angius sluttet seg først til Sinistra Democratica (SD),men fant raskt ut at dette partiet gikk for langt til venstre, idet det ønsket et samarbeid med Rifondazione Comunista, Partito dei Comunisti Italiani og Federazione dei Verdi. Angius ønsket snarere et samarbeid med det mer sentrumsorienterte Socialisti Democratici Italiani (SDI). I september 2007 brøt derfor Angius med SD og dannet Partito Socialista sammen med SDI og en rekke mindre grupperinger.
Partiet ser seg selv som en gjenopprettelse av det gamle Partito Socialista Italiano.
Shabbos Negmatulloev
Shabbos Negmatulloev (født 21. september 1997) er en tadsjikisk bokser.
Han representerte Tadsjikistan under Sommer-OL 2020 i Tokyo, hvor han ble utslått i første runde.
Joyce Gamborg
Hun representerte Canada under Sommer-OL 1984 i Los Angeles, hvor hun ble nummer 8.
Svart pepper
Hva gjelder svart pepper, kan pepperkornene også bearbeides på annet vis. Hvis de som umodne og grønne tørkes og konserveres i eddik blir resultatet grønne pepperkorn. Hvis de er modne og tørkede og uten skalldelen, får man hvit pepper.
Svart pepper er ett av de vanligste krydder i det europeiske og de europeiskinspirerte kjøkken. Krydderet har vært kjent og skattet siden oldtiden på grunn av sin sterke smak. Den sterke smaken skyldes det kjemiske stoffet piperin.
Med pepper menes i dagligtalen de malte svarte pepperkornene som ledsages av bordsalt på de fleste middagsbord i store deler av verden.
Fylkesvei 534
Fylkesvei 534 går mellom Lerstad og Ytterholen i Ålesund. Veiens lengde er 3,7 km.
Frem til 2019 hadde veien betegnelsen fylkesvei 398, veiarmen til E39 / E136 eget nummer fylkesvei 392.
Svart pepper
Et kjerringråd var at pepper kan brukes til å stoppe blødninger.
Deportasjoner fra Norge
Deportasjoner fra Norge – under andre verdenskrig ble flere grupper deportert fra Norge. Antall deporterte lå på rundt 9 000, av dem 771 jøder. Også grupper som romani, kommunister og motstandsfolk ble deportert til det nazistiske Tyskland eller andre deler av tyskkontrollert område. Av de rundt 9 000 som ble deportert, var rundt 6 000 politiske fanger. Av disse døde nesten 800. Av de 771 jødiske deporterte, overlevde kun 34.
I tyskokkuperte land som Norge, brukte nazistene ofte lokale myndigheter til å hjelpe med deportasjonene. Blant annet har Julius Paltiel, en norsk, profilert tidligere Auschwitz-fange, uttalt at han og hans familie ble arrestert av vanlig norsk politi.
EM i svømmesport 2010
Europamesterskapet i svømming 2010 ble arrangert i Budapest og Balatonsjøen i Ungarn, fra 4. til 15. august 2010. Mesterskapet var det 30. europamesterskapet, og inneholdt fire grener innenfor vannsport; svømming på langbane (50 m), stuping, synkronsvømming og maratonsvømming. Dette var fjerde gangen Budapest arrangerte EM i svømming,, de tre foregående var mesterskapene i 1926, 1958 og 2006.
Svømming
{| class="wikitable" style="font-size:90%;"
Maratonsvømming
{| class="wikitable" style="font-size:90%;"
Synkronsvømming
{| class="wikitable" style="font-size:90%;"
Lag
Denne øvelsen var en testøvelse og det ble ikke utdelt medaljer.
Denny Hulme
Denis Clive «Denny» Hulme (født 18. juni 1936 i Motueka, død 4. oktober 1992) er en Formel 1-fører fra New Zealand. Han ble verdensmester for Brabham i 1967. Han kjørte formel 1 fra 1965 til 1974. Han døde av hjerteattakk under et Touring Car-løp i 1992, 56 år gammel.
Fullstendige Formel 1-resultater
(Forklaring) (Resultater i uthevet skrift indikerer pole position, kursiv indikerer raskeste runde)
Hafrsfjord Fotballklubb
Hafrsfjord Fotballklubb er et relativt ungt fotballag, grunnlagt 19. november 2002 i Stavanger. Spiller sine hjemmekamper på Vestbanen eller Kvernevik grus. Draktene er svarte og bortedraktene hvite. A-lag spiller et nivå lavere enn naboen og erkefienden Madla i 5. divisjon.
Jakob Adlung
Jakob Adlung (1699–1762) var en tysk organist, musikkskribent og instrumentbygger.
Liv
Adlung var sønn av en organist og pedell (Schuldiener) i Bindersleben ved Erfurt. Han fikk sin musikk- og allmennutdanning i Erfurt og studerte fra 1723 filologi og teologi i Jena. Han vendte tilbake til Erfurt som magister og fikk en organistpost ved byens Predigerkirche i tillegg til at han drev med klaverbygging. Fra 1741 underviste han dessuten ved Universität Erfurt og fra 1755 var han medlem av Erfurts vitenskapsakademi.
Det finnes ingen kjente komposisjoner etter Jakob Adlung. Han er musikkhistorisk interessant fordi skriftene hans gir mye innsikt Bachtidas estetikk og musikkpraksis. Orgel-encyclopedien Musica mechanica organoedi (1726) er en av de viktigste kildene til barokkens orgelbyggekunst.
Metallbinding
Metallbindinger er en kjemisk binding mellom metallatomer. Metallatomene deler alle elektronene mellom seg og det er det som gir dem de karakteristiske egenskapene. Metallbindinger ble oppdaget av Frederick Louise i 1922. Atomene ligger lagvis, pakket som kuler. Metallatomene avgir e-1 til en mobil elektronsky som omslutter atomene (elektronene er delokalisert).
Metallbinding, betegnelse på en kjemisk binding mellom metallatomer, i metaller, legeringer og intermetalliske forbindelser. Metallbindinger oppstår mellom atomer med lav elektronegativitet, og beskrives populært som en elektronsky som ligger mellom positivt ladde metallioner. I denne beskrivelsen er den kjemiske bindingen ikke mellom atomene, men de positive metallatomene tiltrekkes av den negativt ladde skyen. En viktig konsekvens er at man kan forskyve metallatomene i forhold til hverandre uten å svekke bindingene, hvilket medfører at metaller kan deformeres uten å miste sin styrke.
Generelt
Metallatomene gir fra seg alle valenselektronene og putter dem i en felles «pott». Alle valenselektronene er felles. Elektronene er ikke bundet til kjernen, men flyter fritt rundt metallionene. De flyter mest rundt i ytterkantene, det er få elektroner innerst i metallet.
I et metall ligger atomene side om side, oppå hverandre og parallelt skrått ovenfor hverandre, i tilsynelatende uendelig lange rekker. Metallene har lav ioniseringsenergi, det vil si energien det kreves for å fjerne elektroner, og derfor har metaller den egenskapen at mange atomer kan dele de ytterste elektronene.
Mo kraftverk (Telemark)
Mo kraftverk er et vannkraftverk som ligger ligger ved Slettevann i Skien kommune, Vestfold og Telemark fylke.
Det er et elvekraftverk med inntak i Modammen. Det ligger idyllisk til inne i skogen.
Det er to aggregater, Mo I og Mo II.
Mo I ble bygget i 1908, og ombygd i 1959. Det har et aggregat på 2500 hk som gir en årsproduksjon på 12,6 GWh.
Mo II ble bygget i 1981. Det har et aggregat på 500 kW som gir en årsproduksjon på 3,6 GWh.
Installert effekt er 2,3 MW. Årsproduksjon er 16,2 GWh.
Karl Arnold (politiker)
Karl Arnold (født 21. mars 1901 i Höfen (Warthausen) i Schwaben, død 29. juni 1958 i Düsseldorf) var en tysk skomaker og politiker (Zentrum og CDU). Han var fra 1947 til 1956 ministerpresident i Nordrhein-Westfalen, og fra 1949 til 1950 den første president i Forbundsrådet. Arnold tilhørte den kristensosialistiske del av CDU, og startet sin politiske karrière som tillitsvalgt i de kristelige fagforeningene. Han ble lenge ansett som Konrad Adenauers naturlige etterfølger som kansler i Tyskland.
Lunnyj papa
Lunnyj papa (originaltittel: Лунный папа) er en russisk film fra 1999, regissert av Bakhtyar Khudojnazarov.
Handling
Det ufødte barnet til Mamlakat forteller historien til moren sin. Hun er 17 år gammel, vakker og livlig, og drømmer i all hemmelighet om å bli en berømt skuespiller. Hun bor sammen med faren sin og broren sin i en liten landsby i Sentral-Asia.
Karl Arnold (politiker)
Bakgrunn
Karl Arnold gjennomførte etter folkeskolen en lørlingtid som skomaker, og ble skomakersvenn i 1919. I 1920 og 1921 studerte han ved Soziale Hochschule Leohaus i München.
Karriere
Høsten 1921 flyttet han til Düsseldorf for å overta en stilling i Christliches Lederarbeiter-Verband (det kristelige lærarbeiderforbund). Han betraktet seg selv som kristen sosialist.
Arnold engasjerte seg i de katolske fagforeningene og i det katolske Zentrum fra de tidlige 1920-årene. Fra 1933 kom han i det nasjonalsosialistiske regimets søkelys, og ble overvåket og forfulgt av Gestapo.
Fra 1934 var Arnold medeier i et installasjonsfirma. Han ble arrestert noen uker etter attentatet mot Hitler (20. juli 1944), men ble løslatt etter tre dager.
Etter andre verdenskrig deltok han i oppbygningen av partiet Christlich Demokratischen Union (CDU), og grunnla sammen med Hans Böckler Deutscher Gewerkschaftsbund (DGB), den største tyske landsorganisasjonen.
Arnold fikk i 1946 lisens av okkupasjonsmyndighetene til å drive avisen Rheinische Post, og ble samme år valgt til overborgermester i Düsseldorf.
Karl Arnold var kristelig sosialist. Som ministerpresident i Nordrhein-Westfalen valgte han for sin første regjering fra 1947, ikke bare medlemmer fra de katolske og høyreorienterte partiene Zentrum og CDU, men også det sosialdemokratiske SPD og det kommunistiske KPD. KPD gikk riktignok ut av regjeringen allerede i 1948. Da Arnold i 1950 ikke tok med sosialdemokratene i sin regjering, var det etter påtrykk fra den mer konservative partifelle, forbundskansler Konrad Adenauer. Arnold var fra 7. september 1949 til 6. september 1950 den første president i Forbundsrådet.
Etter andre verdenskrig var Tyskland delt i fire okkupasjonssoner. Arnold gikk i 1948 sterkt inn for en samling av samtlige av de fire okkupasjonssonene, til én tysk stat.
I 1956 ble Arnold en av fire nestledere i CDU, visstnok mot ønsket til daværende leder Konrad Adenauer. Arnold ble i det følgende ansett som en opponent til Adenauer, og ble i denne periode dessuten vurdert som Adenauers naturlige etterfølger som kansler. Ved valget i Tyskland i 1957 fikk Arnold 72 % av stemmene i sin valgkrets. I 1958 etterfulgte han Jacob Kaiser som leder av Christlich-Demokratische Arbeitnehmerschaft
Arnold døde etter et hjerteinfarkt, under valgkampen i Nordrhein-Westfalen i 1958.
Dansk Estland
Dansk Estland refererer til territorier i dagens Estland som var underlagt Danmark mellom 1219 og 1346, og den estiske øyen Øsel (Saaremaa) mellom 1559 og 1645, og var slik en del av Danmarks kolonirike.
På ellevehundretallet bygget Danmark seg opp til en sterk militær- og handelsmakt, og hadde store handelsinteresser i Østersjøområdet. På 1100-tallet var det stor piratvirksomhet i Østersjøen, med utgangspunkt i Øsel og Kurland. Dette førte til flere danske flåteangrep på Estland mot slutten av århundret, forholdsvis 1170, 1194 og 1197.
Disse flåteangrepene førte videre til at den danske kongen Valdemar II og erkebiskopen Andreas Sunonis ledet et angrep på Øsel i 1206, og gjorde krav på Estland, med støtte fra Paven. Den egentlige overtagelsen av Estland fant sted i 1219, hvor den danske flåten gjennomførte et større angrep på de viktigste havnene i Estland, og beseiret det estiske styret i slaget ved Lyndanisse. Dette førte til at Nordre Estland ble lagt under dansk styre helt frem til 1343 hvor et estisk opprør førte til at området ble tatt over av Den tyske orden tre år senere.
I 1559, under Livlandskrigen, solgte biskopen av Øsel-Wiek sine landområder i Terra Mariana (middelalderens Livland) til kong Frederik II av Danmark for 30 000 daler. Den danske kongen ga territoriet videre til sin yngste bror, Magnus, som kom til Øsel i 1560 med en arme, hvor han presiderte over Kuressaare slott. Øyen Øsel var underlagt den danske kronen frem til 1645, hvor den så ble overført til Sverige.
Dansk Estland
Danmark vokste til en stormakt, både militært og handelsmessig på 1100-tallet. Grunnet den store piratvirksomheten i Østersjøen, iverksatte henholdsvis de danske kongene Valdemar I og Knud VI angrep på piratenes territorier i Østersjøområdet i 1170, 1194 og 1197. I 1206 iverksatte kong Valdemar II og erkebiskopen Anders Sunesen et plyndringstokt mot øyen Øsel. Befolkningen på Øsel ble tvunget til overgivelse, og det ble bygget en borg for å beskytte øyen. Paradoksalt ble borgen brent ned ettersom danskene ikke klarte å oppdrive frivillige til å slå seg ned i borgen. Danskene forlot Øsel, men gjorde krav på Estland med pavens anerkjennelse. I 1219 samlet kong Valdemar II en flåte på flere hundre skip imot Estland. Den danske flåten landsatte en hær ved Tallinn. Det er for øvrig dette slaget som regnes som fødselen til det danske flagget, Dannebrog, som skal ha falt ned fra himmelen og ført til danskenes seier. Sverdbroderordenen og Danmark kom til enighet om å dele Estland i mellom seg, selv om hvor grensen nøyaktig skulle gå aldri ble avklart. I 1220 overlot Danmark de sørlige provinsene Sackala og Ugaunia til ordenen, ettersom provinsene allerede var besatte. Biskop Albert ga provinsene Harria, Virland og Järva i det vestlige Estland til Danmark. I 1227 erobret livlandske riddere hele det danske territoriet i Estland, men tilbakeleverte Harria Og Virland i 1238 i henhold til Stensbytraktaten. Järva ble overgitt til sverdbrødrene, som i 1237 hadde blitt en del av Den tyske orden.
Styre av Dansk Estland
Dansk styre var aldri sterk i Estland, og det var kun ved få tilfeller at hæren ble sendt til området. Mellom 1240 og 1242 var Danmark i krig med Novgorod, og prøvde å utvide sitt herredømme til Ingermanland. Kong Valdemar sendte sine sønner Abel og Knud for å støtte kampanjen, men krigen endte uten at Danmark fikk utvidet sine territorier i området. Den militære makten i Dansk Estland var dominert av lokale vasaller underlagt kongen, som fikk tildelt store områder som betaling for militærtjeneste. De fleste vasallene var tyskere fra Westfalen-området, og et mindre tall lokale estere. Alt fra 1248 fikk Tallinn en lokal lovgivende forsamling.
Tallinn under dansk styre
Hovedsete for administrasjonen av Dansk Estland var Reval (Tallinn) fra invasjonen i 1219. I Reval ble det opprettet et bispedømme, underlagt erkebiskopen av Lund. Byen vokste fort som handelsby grunnet den store andelen tyskere som bosatte seg rundt den danske borgen. På slutten av 1200-tallet ble byen medlem av Hansaforbundet.
Nedgangstid
Området var splittet mellom en pro-dansk del under biskop Olaf av Reval og en pro-tysk del under kaptein Marquard Breide. Dette dro esterne nytte av og i 1343 endte det med et større opprør i Harria. Den tyske orden beseiret opprørerne, og bosatte området som et resultat av dette. Dette førte til at Danmark solgte provinsene Harria og Virland for 19 000 mark til Den tyske orden i 1346, til tross for at kongen hadde avgitt et løfte om å aldri å selge eller gi bort sine estiske besittelser.
Dansk Øsel
I 1559 under Livlandskrigen kjøpte Fredrik II av Danmark bispedømmet Øsel-Wiek fra fyrstebiskopen Johannes V von Münchhausen. Territoriet ble gitt til kongens yngste bror, Magnus av Oldenburg. Wiek ble byttet mot livlanske besittelser på Ösel. I 1572 ble Øsel lagt under direkte styre av Danmark, og ble overført til Sverige i 1645, i henhold til freden i Brömsebro.
Molokh
Molokh (originaltittel: Молох) er en russisk film fra 1999 regissert av Aleksandr Sokurov.
Charles Stenvig
Charles Selmer Stenvig (1928–2010) var en norsk-amerikansk politimann og politiker. Han var borgermester i Minneapolis 1969–1973 og 1976–1977. Stenvig tilhørte ikke noe parti, men klarte som fagforeningsleder i politiet, til det liberale establishmentets forbauselse, å besvare et folkelig krav om «lov og orden» under raseopptøyene og studentprotestene i 1960- og 1970-årene.
Liv og virke
Han var norsk-amerikaner på begge sider av slekten. Foreldrene var Selmer Stenvig og Myrtle Lee. Farfaren var Mathias Olsen Stenvig, som kom fra en husmannsplass under Steinvik på Skatval i Trøndelag, og farmoren Anna Pauline Adams. Charles Stenvigs kone var også norsk-amerikaner. De besøkte Norge mens han var borgermester.
Gnaeus Domitius Corbulo
Gnaeus Domitius Corbulo (født ca. 7, død 67) var en romersk general og svigerbror til keiser Caligula.
Charles Stenvig
Liv og virke
Etter Roosevelt High School studerte han sosiologi ved Augsburg College. Han tjenestegjorde i United States Air Force under den andre verdenskrig. Tilbake i Minneapolis arbeidet Stenvig seg opp til en stilling som politietterforsker i innbruddssaker. Fra 1965 til 1969 var han fagforeningsleder for Minneapolis-politiet.
I 1969 ville ikke byens sittende borgermester Arthur Naftalin fra Minnesotas demokratiske bonde- og arbeiderparti (DFL) stille til gjenvalg, noe som åpnet for mange kandidater. Stenvig stilte som partiuavhengig, uten noen tidligere politisk erfaring, på et løfte om videre fullmakter til politiet og tøffere kriminalitetsbekjempelse. Stenvig ble overraskende valgt til borgermester med 62 prosent av stemmene etter to valgomganger. Han ble gjenvalgt med stor margin i 1971, tapte mot Albert J. Hofstede fra DFL i 1973, men vant igjen i 1975. Han tapte valgene i 1977 og 1979.
Da president Ronald Reagan skulle foreta nye embedsutnevnelser i 1981, var Stenvig på tale som USAs ambassadør i Oslo, men ble ikke utnevnt.
Han gikk av med pensjon fra politiet og flyttet rundt 1990 til Arizona, hvor han døde i 2010.
Audrey Vandervelden
Audrey Vandervelden (født 18. juli 1954) er en canadisk volleyballspiller.
No Code
No Code er det fjerde studioalbumet til Pearl Jam og ble gitt ut den 27. august 1996. Albumet blir generelt ansett som et av Pearl Jams dårligste album, selv om en rekke kritikere likte det. Albumet kom på 1.-plass på Billboard 200. Det ble gitt ut tre singler «Who You Are, «Hail, Hail» og «Off He Goes», som gjorde det skuffende salgsmessig.
Skibet gaar videre
Skibet gaar videre er en roman av Nordahl Grieg, gitt ut i Kristiania i 1924 på forlaget Gyldendal. Det var Griegs andre bok, og hans første roman. Det er en fortelling om sjøfolks liv på sjøen, som også var tema for Griegs debut fra to år tidligere. Romanen fikk stort sett svært gode anmeldelser og mye positiv oppmerksomhet, men ble blant annet kritisert av en del sjøfolk, som så bokens beskrivelser av bannskap, fyll, vold, seksualitet, og fysisk og psykisk sykdom som forsøk på å sverte sjøfolk som gruppe.
Historikk
Første utkast til boken ble skrevet i 1923, og Gudmund Skjeldal mener boken hører til Griegs tidlige fase, fra perioden før han reiste til England. Da den kom ut fikk romanen svært gode anmeldelser fra flere av tidens toneangivende kritikere, blant annet Helge Krog, Sigurd Hoel og Carl Nærup. Den gjorde også suksess hos bokhandlerne og kom i åtte opplag i alt. Den ble også oversatt til ni språk og den fikk ros av viktige skandinaviske litterater og av The New York Times.
Bokens vier mye plass til den nokså rå kulturen hos sjøfolkene, blant annet ender hovedpersonen opp med kjønnssykdommer, og dette førte til konsekvenser. Noen lesere mente boken var pornografisk, og en del sjøfolk mente boken ga en urettferdig skildring av livet på sjøen og anklaget Grieg for å være spekulativ. Samtidig ble fortellingen også trukket frem av Røde kors’ tidsskrift The World Health som en bok som ga et realistisk blikk på de sosiale og helsemessige utfordringene knyttet til internasjonal skipsfart.
Boken
Tematisk sett følger romanen opp Griegs debut, diktsamlingen Rundt kap Det gode håp: Vers fra sjøen fra 1922 som forteller om et norsk dampskips ferd til Australia og var basert på Griegs egne erfaringer som matros. Skibet gaar videre forteller historien om den unge skipsmeklersønnen Benjamin Hall som mønstrer på S/S «Mignon» som lettmatros i Bergen, og følger ferden til Cape Town i Sør-Afrika. Grieg legger særlig vekt på å skildre forskjellen mellom livet ombord og på land: hvilke tanker og drømmer sjøfolket gjør seg om dem de forlater, og diskrepansen mellom personen de er på båten og den de er hjemme.
Romanen forsøker å gi en realistisk skildring av de sosiale og materielle forholdene ombord på båten, hvilke relasjoner de ulike delene av mannskapet står i til hverandre, og hvilken rolle de spiller for skipets helhet. Ved å følge førstereisguttens perspektiv introduseres leseren for alle disse sidene ved livet på båten etter hvert som de åpner seg opp for ham. De realistiske beskrivelsene har et islett av sosiologisk folkelivsskildring og Johan Borgen skriver i sin bok om Grieg at «det var forferdelige ting han skildret. Han skildret sjøfolkenes fattige og uskjønne gleder den hektiske tiden de var i havn. Han skildret meget mer, han skildret også deres lengsel, han gav også et bilde av den kjærlighet havnenes kjærlighet er et vrengbilde av …»
Grieg skrev seg inn i en tradisjon av engelske sjøforfattere, og der debuten skjelte til Rudyard Kiplings eventyrlystne dikt er kanskje Joseph Conrad det mest relevante litterære forelegget for Skibet gaar videre. Slike sammenligninger fant også sted i den samtidige resepsjonen, og den svenske litterære autoriteten Fredrik Böök mente Griegs roman var bedre enn både Conrads og Robert Louis Stevensons sjøromaner siden Grieg var ærligere. Et særlig tema er hvordan livet til sjøs kan knekke et menneske, slik Kjølv Egeland forklarer det: «[S]kipet er ufølsomt og derfor altbeseirende. Det lever sitt uforstyrrelige liv og lider aldri. Og det er bare i forhold til skipet at sjøfolkene har eksistens».
Med dette åpner imidlertid Skibet gaar videre også for en mer allegorisk lesning, hvor skipet som sjøfolket befinner seg på står som representant for hele den industrielle tidsalders uavvendelige marsj fremover, uten hensyn til de livene den eventuelt måtte etterlate på veien. En alternativ lesning er å se skipet som bilde på tilværelsen i seg selv, i tråd med Gudmund Skjeldals mer universaliserende utlegning: «Skipet bør lesast som ein metafysisk storleik, … Er det mogleg å finna meining på ein klode som ikkje synest å bry seg nevneverdig om menneska?»
Ryggstrengdyr
Ryggstreng
Ryggstrengdyrene har navnet sitt etter en (chorda dorsalis eller notokord). Dette er en elastisk støttestav som ligger over tarmkanalen. Funksjonen er sannsynligvis å holde dyrets lengde konstant ved bevegelse, noe som kan forklare hvorfor ringmuskellaget (som oppstod i bilaterienes stamart) gikk tapt, i og med at det hadde samme funksjon. Ryggstrengen er hos pattedyr kun bevart som små væskefylte «puter» i mellomvirvelskivenes brusk. Over ryggstrengen ligger ryggmargen, som på dette stadiet kalles nevralrøret, fordi det dannes som et enkelt væskefylt rør. Opprinnelsen til dette røret er usikker, men en teori går ut på at det har sin opprinnelse i en fjern larveform kledd med ciliehår.
Gjelletarm
Enda en egenskap de ryggstrengdyrene deler med de fleste hemichordater, men ingen andre nålevende dyr, er tilstedeværelsen av en gjelletarm med gjellespalter. Hvordan gjelletarmen oppstod, er ikke kjent, men før den begynte å ta seg av gassutvekslingen mellom dyret og omgivelsene som en tilleggsfunksjon, var dens rolle å filtrere vannet for næringspartikler, et levesett som viser at ryggstrengdyrenes forfedre stort sett levde som passive filtrerere. Dette gjelder trolig for hele deuterostomienes stamform.
Endostyl
Hos enkelte ryggstrengdyr finner vi en innvendig bukfure ventralt i gjelletarmen, kalt endostyl. Det er en ciliekledd og slimproduserende renne som spiller en viktig rolle ved filtreringen av partikler fra vannet. Hos hemichordatene kan vi hos noen arter se begynnelsen på denne strukturen, som er fullt til stede hos kappedyrene og lansettfiskene. Også hos niøyelarver finnes vi en tilsvarende struktur, skjønt det ikke er helt sikkert hvorvidt dette er et opprinnelig trekk eller om den er oppstått sekundært. I alle fall viser forekomsten og den felles funksjonen av denne bukfuren hos såpass forskjellige grupper at den er et opprinnelig trekk ved ryggstrengdyrenes bygning. Hos de resterende medlemmene av Chordata er denne anatomiske detaljen blitt videreutviklet til skjoldbruskkjertelen.
Inndeling
Ryggstrengdyrene er tradisjonelt delt inn i tre underrekker med litt usikkert slekstkapsforhold: Virveldyr, kappedyr og lansettfisker. Det har vært antatt at kappedyrene utgjør den mest primitive gruppen, men dette er i dag utfordret av synet på kappedyrene som en høyt spesialisert gruppe. I så faller lansettfiskene de mest primitive formen. Lansettfiskene lever stort sett som filterspisere som voksne, og det er mulig virveldyrene og kappedyrene representerer hver sin spesialisering: Virveldyrene for mobilitet og kappedyrene som filterspisere.
To utdødde grupper, vetulicoliaene og conodontene har litt usikker tilhørighet og kan være primitive medlemmer av alle tre underrekkene, eller utgjøre egne sidegreiner. Et annet problem som gjør tolkningen av ryggstrendyrenes tidlige evolusjonære slektskap vanskelig er pigghudene. Selv om pigghuder på mange måter er så forskjellige fra ryggstrengdyr som dyr kan bli, viser både bygningen av larvene, fosterutviklingen og genetikk at de to gruppene er beslektet. Særlig en fossil gruppe, de underlige asymmetriske calcichordata har vekselvis vært plassert som ryggstrengdyr og som pigghuder.
Dødsfall i 2007
Desember
2007 2007 2007 2007
Juraj Haulík Váralyai
Juraj Haulík Váralyai  (født 20. april 1787 i Trnava i Ungarn, nå i Slovakia, død 11. mai 1869 i Zagreb i Østerrike-Ungarn, nå i Kroatia) var en av den katolske kirkes kardinaler. Han var erkebiskop av Zagreb 1852–1869.